**Siavash «Sam» Mobasheri** (født 1990 i Iran) er en norsk lærer, politiker og tidligere fotballspiller.

Han er lærer ved et voksenopplæringssenter i Oslo. Ved siden av dette er Mobasheri politiker i partiet Rødt fra 2018, bystyrerepresentant i Oslo bystyre samt fast representant i Rødts landsstyre. I perioden 2018 til 2022 var han leder i Rødt Oslo.

Biografi
--------

Siavash Mobasheri ble født i Iran, forlot landet 10 år gammel og kom til Norge som 13-åring i 2002. Han bodde i den første tiden i Valdres, men flyttet til Oslo og bosatte seg på østkanten av Oslo i 2009. Han ble valgt til leder i Rødt Oslo på Rødt Oslos årsmøte i mars 2018.

Når det gjelder fotball så startet han sin junior- og seniorkarriere i Valdres FK, hvor han debuterte i 3. divisjon i 2007. Følgende sesong feiret Valdres FK sitt opprykk til 2. divisjon. Mobasheri ble i 2008 beskrevet av Oppland Arbeiderblad som «kanskje klubbens største talent, Valdres FKs Doffen-kopi er fra Bagn…Sneglene kan snike i skogen.» I den følgende sesongen fikk Mobasheri sin debut i 2. divisjon mot Strømsgodset 2.

Mobasheri signerte sin første arbeidskontrakt med Elverum i 2011. Han var fast inventar på laget som rykket opp fra 2. divisjon i 2012. Han spilte sin eneste kamp i Adeccoligaen 2013 borte mot Kristiansund.

Mobasheri meldte overgang fra Elverum Fotball til KFUM Oslo i 2015. På grunn av andre prioriteringer har Mobasheri trappet ned fotballen, og spiller for Romsås IL.

Ved debatten om våpenstøtte til Ukrainas krig mot Russland uttrykte han motstand mot å gi dem våpen, og beskrev blant annet NATOs generalsekretær Jens Stoltenberg som *en krigsforbryter*, ettersom Mobasheri mente våpenhjelp til Ukraina ikke ville bidra til fred.

Referanser
----------

1. ↑   transfermarkt.com, Transfermarkt spiller-ID 257680, besøkt 9. oktober 2017[Hentet fra Wikidata]
2. ↑  «Han ga opp en lovende karriere som fotballspiller for å bli Rødt-politiker». *www.dagsavisen.no* **(norsk)**. Besøkt 9. oktober 2020. «Hvem: Siavash Mobasheri (27) Hva: Lærer.»
3. ↑  «Urealistiske språkkrav til statsborgerskap bør fjernes». *www.utdanningsnytt.no* **(norsk)**. 16. juni 2020. Besøkt 30. august 2020.
4. ↑  «Han ga opp en lovende karriere som fotballspiller for å bli Rødt-politiker». *Dagsavisen* **(norsk)**. Besøkt 22. april 2023.
5. ↑  «Siavash Mobasheri går av som leder for Rødt Oslo». *NRK*. 27. oktober 2022. Besøkt 22. april 2023.
6. ↑  «Minoritetspolitikere, norske med innvandrerbakgrunn eller bare norske? Disse tre enes og strides i norskhetsdebatten.». *www.aftenposten.no*. 26. august 2019. Besøkt 9. oktober 2020. «– Det er nok veldig mange barn og unge i Norge i dag som funderer på nettopp det. Noen av dem er født her. Andre, som meg, er innvandret. Jeg forlot Iran da jeg var 10 år, og jeg kom til Norge som 13-åring, svarer Mobasheri.»
7. ↑  «Rødt - Fordi fellesskap fungerer». *xn--rdt-0na.no*. Besøkt 24. mars 2018.
8. ↑  «Arkivert kopi». Arkivert fra originalen 4. mars 2014. Besøkt 24. februar 2014.
9. ↑
10. ↑
11. ↑
12. ↑
13. ↑  «Han ga opp en lovende karriere som fotballspiller for å bli Rødt-politiker» **(norsk)**. Besøkt 24. mars 2018.
14. ↑  Pedersen, Elise (22. april 2023). «Rødt delt rundt spørsmålet om våpenhjelp til Ukraina». *NRK*. Besøkt 22. april 2023.

Eksterne lenker
---------------

* (en) Siavash Mobasheri – Transfermarkt Rediger på Wikidata

* (no) Siavash Mobasheri – Norges Fotballforbund Rediger på Wikidata